SUA trimit Ucrainei arme suplimentare, în valoare de 200 de milioane de dolari.
Statele Unite ale Americii (SUA) au declarat, sâmbătă, că vor trimite rapid până la 200 de milioane de dolari Ucrainei. Fondurile pot fi folosite pentru arme și alte articole din stocul Departamentului Apărării, precum și pentru educație și pregătire militară pentru a ajuta Ucraina împotriva invaziei rusești. Ultimul lot de arme furnizate de Statele Unite, în februarie, a inclus arme antiblindate și de calibru mic, veste antiglonț și diverse muniții, precum și sisteme antiaeriene.
Statele Unite ale Americii (SUA) au declarat, sâmbătă, că vor trimite rapid până la 200 de milioane de dolari Ucrainei. Suma va fi donată sub formă de armament, respectiv arme de calibru mic, arme antitanc și antiaeriene suplimentare, după ce oficialii ucraineni au cerut mai multe echipamente pentru a se apăra împotriva bombardamentelor intense ale forțelor rusești.Președintele american Joe Biden a autorizat sâmbătă asistența suplimentară pentru securitate, a transmis un înalt oficial de la Casa Albă.Într-un memorandum adresat secretarului de stat Antony Blinken, Biden a ordonat ca până la 200 de milioane de dolari alocate prin Legea privind asistența externă să fie destinate apărării Ucrainei.Fondurile pot fi folosite pentru arme și alte articole din stocul Departamentului de Stat al Apărării, precum și pentru educație și pregătire militară pentru a ajuta Ucraina împotriva invaziei rusești."Se va oferi asistență militară imediată Ucrainei, inclusiv sisteme antiblindate, antiaeriene și arme de calibru mic în sprijinul apărătorilor din prima linie a Ucrainei", a declarat unul dintre oficiali, vorbind sub protecția anonimatului, potrivit Reuters.Ministrul ucrainean de Externe, Dmitri Kuleba, a subliniat sâmbătă nevoia Ucrainei de provizii militare suplimentare într-un interviu acordat organizației non-profit Renew Democracy Initiative.Ultimul lot de arme furnizate de Statele Unite, în februarie, a inclus arme antiblindate și de calibru mic, veste antiglonț și diverse muniții, precum și sisteme antiaeriene, potrivit Pentagonului ( n.r. Departamentul de Apărare al SUA).Decizia lui Biden ridică totalul ajutorului de securitate american acordat Ucrainei la 1,2 miliarde de dolari din ianuarie 2021 și la 3,2 miliarde de dolari din 2014, când Rusia a anexat regiunea ucraineană Crimeea, potrivit unor înalți oficiali ai administrației.